Film je Barrandov Studio posnel že leta 1969, malo po invaziji varšavskega pakta za zadušitev praške pomladi in nova prosovjetska češkoslovaška vlada ga je prepovedala, zato je izšel šele februarja 1990 po padcu komunističnega režima. Na Mednarodnem filmskem festivalu v Berlinu je kot prvi češki oziroma češkoslovaški film osvojil glavno nagrado zlati medved, osvojil je tudi posebno omembo Mednarodnega združenja filmskih kritikov. Na Filmskem festivalu Finále Plzeň je osvojil glavno nagrado za najboljši film.